CELEX: C2006/310/08
Language: et
Date: 2006-12-16 00:00:00
Title: Kohtuasi C-402/06: Eelotsusetaotlus, mille esitas Hoge Raad der Nederlanden 27. septembril 2006  — Op- en Overslagbedrijf Van der Vaart B.V. versus Staatssecretaris van Financiёn

16.12.2006   
            
            
               ET
            
            
               Euroopa Liidu Teataja
            
            
               C 310/5
            
         Eelotsusetaotlus, mille esitas Hoge Raad der Nederlanden 27. septembril 2006 — Op- en Overslagbedrijf Van der Vaart B.V. versus Staatssecretaris van Financiёn
   (Kohtuasi C-402/06)
   (2006/C 310/08)
   Kohtumenetluse keel: hollandi
   Eelotsusetaotluse esitanud kohus
   Hoge Raad der Nederlanden.
   Põhikohtuasja pooled
   
      Hageja: Op- en Overslagbedrijf Van der Vaart B.V.
   
      Kostja: Staatssecretaris van Financiёn.
   Eelotsuse küsimused
   
               1.
            
            
               Kas kombineeritud nomenklatuuri tariifirubriiki 0406 tuleb tõlgendada nii, et sellesse võib klassifitseerida piima kalgendamise teel saadud toote, millest on eemaldatud (suurem osa) vadakust ja mis sisaldab maksimaalselt 2 mahuprotsenti vadakuvalku, mis laguneb 24-36 tunnise kuivatamise ajal tootele lisatud ensüümi mõjul?
               Juhul kui vastus esimesele küsimusele on jaatav:
            
         
               2.
            
            
               Milliste rasvasisalduse ja toote väliskujule esitatavate tingimuste alusel määratakse, kas toode klassifitseeritakse tariifirubriiki 0406 20 riivitud juustu või juustupulbrina, või teisisõnu:
               
                           a)
                        
                        
                           kas rasvatustatud või peaaegu rasvatustatud toote võib klassifitseerida sellesse tariifirubriiki?
                        
                     
                           b)
                        
                        
                           kas sellesse tariifirubriiki klassifitseeritakse toode, mis koosneb kaseiinist ja enam kui 50 % vedelikust (vadak) ja mis esineb korrapäraste 2-4 mm graanulitena?